Loránd Eötvös

Loránd Eötvös (27. kesäkuuta 1848 – 8. huhtikuuta 1919) oli unkarilainen fyysikko. 

Eötvös opiskeli aluksi lakitiedettä, mutta vaihtoi pian opintonsa fysiikkaan, jota opiskeli Heidelbergin ja Königsbergin yliopistoissa. Tehtyään tohtorinväitöskirjansa hän palasi Unkariin. Hänet nimitettiin Budapestin yliopiston professoriksi vuonna 1886. Eötvös tunnetaan nykyään erityisesti painovoimaa käsitelleistä tutkimuksistaan. Kirjoituksillaan hän vaikutti Albert Einsteinin tieteelliseen ajatteluun. Hän työskenteli professorina vuonna 1919 tapahtuneeseen kuolemaansa asti. Vuonna 1950 Unkarin kommunistihallinto nimesi Budapestin yliopiston Eötvösin mukaan (Eötvös Loránd Tudományegyetem, tunnetaan usein lyhenteellä ELTE).

Eötvös oli vuodesta 1871 dosentti ja vuodesta 1875 kokeellisen fysiikan professori Budapestin yliopistossa. Vuosina 1894–1895 hän oli opetusasiainministerinä Sándor Wekerlen ministeristössä, jolloin hän koetti saada läpi kirkkopoliittisia uudistuksia, siviilirekisteriä ja siviiliavioliittoa. Hän palasi 1895 professoriksi yliopistoon. Hän perusti 1891 Unkarin matemaattisen ja fysikaalisen seuran ja oli sen esimies, vuodesta 1893 Unkarin tiedeakatemian esimies. Tunnettuja ovat Eötvösin hiuspilli- ja vetovoimaa koskevat tutkimukset, joita ovat julkaisseet monet aikakauskirjat, esimerkiksi Természettudományi közlöny, Müegyetemi lapok, Mathematikai és Természettudományi Értesítő, Mathematikai és physikai lapok ja Unkarin tiedeakatemian julkaisut).

Eötvösin isä oli unkarilainen kirjailija ja poliitikko József Eötvös.

Lähteet

Aiheesta muualla 

 Virtuaalimuseo 

Unkarilaiset professorit
Vuonna 1919 kuolleet
Vuonna 1848 syntyneet